open-index/open-wikipedia-markdown huggingface dataset:
Խաթունա Կալմախելիձե

**Խաթունա Կալմախելիձե** (, ), վրացի քաղաքական գործիչ, 2009 թվականի դեկտեմբերից մինչև 2012 թվականի

սեպտեմբերը զբաղեցրել է ուղղիչ հիմնարկների և իրավաբանական օգնության նախարարի պաշտոնը։

## Վաղ տարիներ
Կալմախելիձեն ծնվել է 1979 թվականի փետրվարի 11-ին Թբիլիսիում։ Գերազանցությամբ ավարտել է Հանթեր քոլեջը ՝ ստանալով քաղաքագիտության բակալավրի աստիճան և տնտեսագիտության մասնագիտացմամբ լրացուցիչ կրթություն։ 2005-ից 2007 թվականներին նա սովորել է Ջորջ Վաշինգտոնի համալսարանի Էլիոթի անվան միջազգային հարաբերությունների դպրոցում՝ ստանալով միջազգային հարաբերությունների և միջազգային անվտանգության մագիստրոսի աստիճան։ Միացյալ Նահանգներում գտնվելու ընթացքում Կալմախելիձեն նաև աշխատել է Միավորված Ազգերի Կազմակերպության Վրաստանի առաքելության մեջ։ 2006 թվականին նա աշխատել է Ընտրական համակարգերի միջազգային հիմնադրամի քաղաքական ֆինանսների հետազոտությունների բաժնում։

## Քաղաքական կարիերա
Վրաստան վերադառնալուց հետո Կալմախելիձեն աշխատանքի է ընդունվել Վրաստանի արտաքին գործերի նախարարության քաղաքական տնօրենի տեղակալի պաշտոնում։ 2009 թվականի դեկտեմբերի 21-ին նշանակվել է ուղղիչ հիմնարկների և իրավաբանական օգնության նախարար։ Պաշտոնը ստանձնելուց հետո Կալմախելիձեն բարեփոխումներ իրականացրեց երկրի քրեակատարողական համակարգում՝ պետական բանտերի 80%-ը համապատասխանեցնելով եվրոպական չափանիշներին։

Կալմախելիձեն հրաժարական է տվել 2012 թվականի սեպտեմբերի 19-ին՝ հանրային վրդովմունքի ֆոնին, որը առաջացել էր մեկ օր առաջ Թբիլիսիի բանտում կալանավորների ծեծի և սոդոմիայի տեսագրությունից հետո։

Կալմախելիձեն խոսում է անգլերեն, գերմաներեն, ֆրանսերեն և ռուսերեն։

## Ծանոթագրություններ

Կատեգորիա:21-րդ դարի վրացի քաղաքական գործիչներ
Կատեգորիա:Ապրող անձինք
Կատեգորիա:Կանայք քաղաքականությունում
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Վրաստանի կին քաղաքական գործիչներ
Կատեգորիա:Վրաստանի նախարարներ
Կատեգորիա:Վրացի իրավաբաններ
Սկանդինավյան ոսկի

**Սկանդինավյան ոսկին** (շվեդերեն՝ *nordiskt guld*) ոսկեգույն պղնձի համաձուլվածք է, որից պատրաստվում են բազմաթիվ մետաղադրամներ։ Համաձուլվածքը ալյումինե բրոնզի տեսակ է։ Այն օգտագործվել է բազմաթիվ մետաղադրամների համար՝ տարբեր արժույթներով, մասնավորապես՝ 50, 20 և 10 ցենտ եվրոյի, շվեդական 5 և 10 կրոն մետաղադրամների (որոնց համար այն սկզբնապես մշակվել և ներդրվել է 1991 թվականին),  ինչպես նաև լեհական 2 զլոտի հուշադրամների համար։ Դրա կազմը կազմում է 89% պղինձ, 5% ալյումին, 5% ցինկ և 1% անագ:

Լինելով պղնձի համաձուլվածք, այն չի պարունակում ոսկի։ Դրա գույնն ու խտությունը տարբերվում են մաքուր ոսկուց։ Չի առաջացնում ալերգիկ ռեակցիաներ․ մետաղի մյուս առավելություններից են հակասնկային և թույլ հակամանրէային հատկությունները, ինչպես նաև մգացման նկատմամբ դիմադրությունը։ Այն ուսումնասիրվել է հիվանդանոցներում դրա հակամանրէային կիրառությունների համար։ 

Սկանդինավյան ոսկին մշակվել է Մարիան Սունդբերգի կողմից, երբ նա աշխատում էր ֆիննական «Outokumpu» մետաղագործական ընկերությունում։ Եվրոպական կենտրոնական բանկը նշում է, որ համաձուլվածքը «դժվար է հալվում և օգտագործվում է բացառապես մետաղադրամների համար»։

## Հատկություններ
Համեմատած սովորական պղնձի հետ, ունի ավելի մանր հատիկներ։ Երբ համաձուլվածքը մաշվում կամ փայլեցվում է, դրա մակերեսին առաջանում է բարակ օքսիդային շերտ։  Համաձուլվածքի հակամանրէային հատկությունները լայնորեն ուսումնասիրվել են 2014 թվականին, քանի որ այն խոստումնալից է եղել հիվանդանոցներում օգտագործելու համար՝ «MRSA» վարակների կանխարգելմանը նպաստելու համար։ Դրա էլեկտրաքիմիական հատկությունների բավականին ամբողջական նկարագրությունը արդյունքերից մեկն էր։

## Ծանոթագրություններ

Կատեգորիա:Ալյումինի համաձուլվածքներ
Կատեգորիա:Դրամագիտություն
Կատեգորիա:Համաձուլվածքներ
Կատեգորիա:Մետաղադրամ
Կատեգորիա:Պղինձ
Կատեգորիա:Պղնձի համաձուլվածքներ
Կատեգորիա:Ցինկի համաձուլվածքներ
Շահբազ Շարիֆ

**Միան Մուհամմադ Շահբազ Շարիֆ** (, ), պակիստանցի պետական ​​և քաղաքական գործիչ, Պակիստանի վարչապետ 2022-23 թվականներին և 2024 թվականից։ Փանջաբ նահանգի նախկին գլխավոր նախարար, qաղաքական գործիչ Նավազ Շարիֆի կրտսեր եղբայրը:

## Կենսագրություն
Շահբազ Շարիֆը ծնվել է 1951 թվականի սեպտեմբերի 23-ին, Պակիստանի հյուսիս-արևելքում գտնվող Լահոր քաղաքում։ 1999 թվականի ռազմական հեղաշրջումից հետո, երբ իշխանության է եկել գեներալ Փերվեզ Մուշարաֆը, Շահբազն իր եղբոր՝ Նավազ Շարիֆի հետ փախել է Լոնդոն։ Վերադառնալուց հետո Շահբազը գլխավորել է Պակիստանի մուսուլմանական լիգա (ՊՄԼ) կուսակցությունը։ 2009 թվականի մարտի 30-ին նա դարձել է Փենջաբ նահանգի գլխավոր նախարար։ Նախորդ գլխավոր նախարարը հեռացվել էր պաշտոնից իր նախկին կնոջն առևանգելու պատճառով։

2022 թվականի ապրիլի 11-ին Շահբազ Շարիֆը դարձել է Պակիստանի վարչապետ։

Դրանից անմիջապես հետո՝ 2022 թվականի ապրիլի 27-ին, Շարիֆը հայտարարել է, որ Պակիստանը չի կարող իրեն թույլ տալ թշնամություն ԱՄՆ-ի հետ։ Նա մեկնաբանել է իր նախորդի՝ Իմրան Խանի պնդումները այն մասին, որ Պակիստանում իշխանափոխությունը ԱՄՆ դավադրության արդյունք է և նշել է, որ երկրի Ազգային անվտանգության կոմիտեն հստակ գնահատել է երկրում վերջին քաղաքական փոփոխությունները՝ հայտարարելով, որ չի եղել որևէ արտաքին գործոն ու արտաքին միջամտություն Իսլամաբադի գործերին։

2023 թվականի հուլիսի 17-ին Շահբազ Շարիֆը հայտարարել է, որ Պակիստանի կառավարությունը հրաժարական կտա 2023 թվականի օգոստոսին՝ մինչև Ազգային ժողովի լիազորությունների ժամկետի ավարտը։ Օգոստոսի 9-ին Շարիֆը երկրի նախագահ Արիֆ Ալվիին ուղարկել է Ազգային ժողովը լուծարելու առաջարկ։ Հեռացող Շարիֆի և ընդդիմության առաջնորդ Ռաջա Ռիազի միջև խորհրդակցություններից հետո, օգոստոսի 12-ին Անվար-ուլ-Հաք Կակարը նշանակվել է ժամանակավոր վարչապետ։

2024 թվականի մարտի 3-ին Շահբազ Շարիֆը վերընտրվել է Պակիստանի վարչապետ։ Նրա երդմնակալության արարողությունը տեղի է ունեցել 2024 թվականի մարտի 4-ին։

## Ծանոթագրություններ

## Արտաքին հղումներ
* Биография на сайте партии ПМЛ (Н)

Կատեգորիա:21-րդ դարի քաղաքական գործիչներ
Կատեգորիա:Կալանավորներ և ձերբակալվածներ
Կատեգորիա:Կառավարության ղեկավարներ
Կատեգորիա:Պակիստանի քաղաքական գործիչներ
Կատեգորիա:Պակիստանցիներ
Կատեգորիա:Պետության գործող ղեկավարներ
Նարեկ Նալբանդյան

**Նարեկ Նալբանդյան**, հայ գործարար, որը հայտնի է Հայաստանում հյուրանոցային բիզնեսի, մանրածախ առևտրի, արդյունաբերության, հանքարդյունաբերությունը և անշարժ գույքի ոլորտներում իր գործունեությամբ։ Նա առավելապես ճանաչում է ձեռք բերել 2018 թվականի Հայաստանի իշխանափոխությունից հետո՝ գնելով մի շարք խոշոր անշարժ գույքեր, այդ թվում՝ հյուրանոցներ և առանձնատներ, որոնք նախկինում պատկանել են բարձրաստիճան պաշտոնյաներին կամ նրանց հետ կապված անձանց։

## Կենսագրություն
Նարեկ Նալբանդյանը ծնվել է Կոտայքի մարզի Արգել գյուղում։

## Աշխատանքային գործունեություն
Մինչև բիզնես գործունեությամբ զբաղվելը աշխատել է որպես քննիչ։

## Բիզնեսներ
Նարեկ Նալբանդյանին է պատկանում «Նալբանդյան» օղիները, Ծաղկաձորի «Գոլդեն Փելես» հյուրանոցը, Սևանի «Հայրապետ» հյուրանոցային համալիրը, Հայաստանի նախկին վարչապետ Հովիկ Աբրահամյանի նախկին առանձնատունը Հաղթանակի զբոսայգու հարևանությամբ, Մեղրաձորի ոսկի-բազմամետաղների հանքավայրը շահագործող «Մեղրաձոր գոլդ» ՍՊԸ-ի բաժնետոմսերի մի մասը, Նոր Հաճնի «Շողակն» ադամանդի գործարանը, «Շիրակ» թռչնաֆաբրիկան, ալրաղացներ Մասիս և Արտաշատ քաղաքներում, տրանսպորտային ընկերություններ, անասնակերերի ու ալյուրի արտադրությամբ զբաղվող «Նալբանդյան ալյուր» ընկերությունը, «Գյումրի հավկիթ» և «Նոր Լուսակերտ հավկիթ» ընկերությունները, «Ծիրան», «Օազիս» և «Էյթի Էյթ» (88) սուպերմարկետների ցանցերը, սառնարանային տնտեսություն, ավտոպարկ՝ ավելի քան 200 բեռնափոխադրող մեքենայով, «AquaYan» խմելու ջրի գործարանը և այլն։

2019 թվականին Նալբանդյանը ձեռք է բերել Ծաղկաձորի «Գոլդեն Փելես» հյուրանոցը, որը նախկինում պատկանել է Հայաստանի մաքսային ծառայության նախկին ղեկավար Արմեն Ավետիսյանին: Հյուրանոցի շուկայական արժեքը գնահատվել է 7.5 միլիարդ դրամ, սակայն Նալբանդյանը ձեռք է բերել այն 5 միլիարդ դրամով՝ մաս-մաս վճարելու պայմանով։

2021 թվականին Նալբանդյանը ձեռք է բերել Սևանի «Հայրապետ» հյուրանոցային համալիրը և հարակից երկու այլ գույք՝ զգալիորեն ցածր գնով։ Նրա «Project Inter-Invest LLC» վարձակալել է Սևանա լճի ափին գտնվող 15 հեկտար տարածք՝ 25 տարի ժամկետով:

Նալբանդյանի կինը՝ Լիլիթ Պետրոսյանը, ձեռք է բերել Հայաստանի նախկին վարչապետ Հովիկ Աբրահամյանի երևանյան առանձնատունը, որը նույնպես ձեռք է բերվել խնդրահարույց պայմաններով։

2025 թվականին Նալբանդյանը ձեռք է բերել Նոր Հաճնի ադամանդի գործարանը, ինչը լայնորեն քննարկվել է մամուլում։

## Քննադատություն
Նալբանդյանի գործարքները, մասնավորապես՝ «Գոլդեն Փելես» և «Հայրապետ» հյուրանոցների ձեռքբերումը, քննադատության են արժանացել հայաստանյան լրատվամիջոցների կողմից՝ շուկայական արժեքից զգալիորեն ցածր գնով գույք ձեռք բերելու և հնարավոր կոռուպցիոն կապերի մասին կասկածների պատճառով: Նա, սակայն, պնդել է, որ գործարքները կատարվել են օրինական և թափանցիկ ճանապարհով՝ առանց որևէ խոչընդոտների այլ գնորդների համար:

Հեղափոխությունից հետո Նալբանդյանի գործարար ակտիվության արդյունքում մամուլը նրան անվանել է «հեղափոխական օլիգարխ»։ Որոշ լրատվականներ նրա բիզնես գործունեությունը կապում են Նիկոլ Փաշինյանի կնոջ՝ Աննա Հակոբյանի հետ՝ հայտնելով, որ իրականում ողջ այդ բիզնեսները պատկանում են վարչապետի տիկնոջը։ Աննա Հակոբյանը և Նարեկ Նալբանդյանը հերքել են այդ լուրերը։

## Ընտանիք
Նարեկ Նալբանդյանն ամուսնացած է։ Կինը Լիլիթ Պետրոսյանն է, ով նույնպես ներգրավված է խոշոր անշարժ գույքերի գործարքներում։

## Ծանոթագրություններ

Կատեգորիա:Հայ գործարարներ
Կրետեական ծով

**Կրետեական ծով** (), Էգեյան ծովի հարավային՝ խորը հատվածն է, գտնվում է Կիկլադներ և Դոդեկանես կղզեխմբերի միջև՝ հյուսիսում և արևելքում, Կրետե կղզու հարավում։ Էգեյան ծովի հարավ-արևելյան հատվածը հին հեղինակների կողմից կոչվել է Կարպաթոսյան ծով՝ ըստ Կարպաթոս կղզու, որը գտնվում է Կրետե և Հռոդոս կղզիների միջև։

Ամռանը շոգ է, պարզ և հանդարտ, ձմռանը հարաբերականորեն տաք է, մռայլ, քամոտ ու անձրևոտ։
մինի|ձախից|Կրետեական ծով (''''Sea of Crete'')

## Նավահանգիստներ և քաղաքներ
*Կիսամոս֊Կրետե կղզու հյուսիս-արևմուտքում (Կրետեական ծովի հարավ-արևմուտք)
*Խանիա֊Կրետե կղզու հյուսիս-արևմուտքում
*Սուդա֊Կրետե կղզու հյուսիս-արևմուտքում
*Ռեթիմնո֊Կրետե կղզու հյուսիսում
*Հերակլիոն֊Կրետե կղզու հյուսիսում
*Այոս Նիկոլաոս֊Կրետե կղզու հյուսիս-արևելքում
*Սիտիա֊Կրետե կղզու հյուսիս-արևելքում

## Կրետեական ծովում գտնվող կղզիներ
*Անաֆի ֊կղզի ծովի հյուսիս-արևելքում
*Կասոս ֊կղզի ծովի հյուսիս-արևելքում
*Սանտորինի֊կղզի ծովի հյուսիսում

## Ծոցեր և ծովախորշեր
*Կիսամոսի ծոց֊Կրետե կղզու հյուսիս-արևմուտքում
*Խանիայի ծոց֊Կրետե կղզու հյուսիս-արևմուտքում
*Սուդայի ծոց֊Կրետե կղզու հյուսիս-արևմուտքում
*Ալմիրոսի ծոց֊Կրետե կղզու հյուսիսային կենտրոնում
*Միրաբելոնի ծոց֊Կրետե կղզու արևելքում

## Ծանոթագրություններ

## Արտաքին հղումներ
*Marine Ecoregions of the World: A Bioregionalization of Coastal and Shelf Areas 

Կատեգորիա:Ատլանտյան օվկիանոս
Կատեգորիա:Ատլանտյան օվկիանոսի ծովեր
Կատեգորիա:Եգեյան ծով
Կատեգորիա:Եվրոպայի ծովեր
Կատեգորիա:Ծովեր այբբենական կարգով
Կատեգորիա:Կրետե
Կատեգորիա:Հունաստանի աշխարհագրական օբյեկտներ
Կատեգորիա:Հունաստանի աշխարհագրություն
Կատեգորիա:Հունաստանի ծովեր
Կատեգորիա:Հունաստանի ջրային մարմիններ
Կատեգորիա:Միջերկրական ծով
Կատեգորիա:Միջերկրական ծովի ծովեր
Ալեքսեյ Գոգանով

**Ալեքսեյ Կոնստանտինովիչ Գոգանով** (, ), ռուս շախմատիստ, գրոսմայստեր (2013), Ռուսաստանի սպորտի վարպետ։

## Կենսագրություն
Սանկտ Պետերբուրգի մանկապատանեկան օլիմպիական մասնագիտացված դպրոցի սան։ Նրա մարզիչը եղել է Բորիս Գոբերմանը։ 2007 թվականին հաղթել Է Ռուսաստանի մինչև 16 տարեկանների առաջնությունում, մինչև 16 տարեկանների աշխարհի առաջնությունում կիսել է 1-4-րդ տեղերը։ 2008 թվականին դարձել է Սանկտ Պետերբուրգի չեմպիոն: Մասնակցել է Եվրոպայի մի շարք առաջնությունների: Նա բազմիցս մասնակցել է Եվրոպայի առաջնություններին։ 2012 թվականին լրացուցիչ ցուցանիշներով հաղթել է Լև Պոլուգաևսկու հուշամրցաշարում։

2013 թվականին հանդես է եկել Ռուսաստանի առաջնության սուպերֆինալում և զբաղեցնել ութերորդ տեղը։

2015 և 2017 թվականներին մասնակցել է Շախմատի աշխարհի գավաթներին։

2016 թվականին Գոգանովը Ռիգայում Ռիգայի տեխնիկական համալսարանի բաց առաջնությունում կիսել է առաջին տեղը Մարտին Կրավցովի (վերջնական հաղթող լրացուցիչ ցուցանիշներով), Հրանտ Մելքումյանի, Արթուրս Նեյկշանսի և Իրժի Շտոչեկի հետ։

Նա հաղթել «ChessMood Open 2021»-ում, որը տեղի  է ունեցել Ծաղկաձորում, հոկտեմբերի 4-12-ին։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*глазами дебютанта
*Эстетика шахмат и современная практика

 
Կատեգորիա:Շախմատի գրոսմայստերներ
Կատեգորիա:Ռուս շախմատիստներ
Կատեգորիա:Ռուսաստանի սպորտի վարպետներ
Ելիզավետա Սոլոժենկինա

**Ելիզավետա Եվգենիևնա Սոլոժենկինա** (. ), ռուս շախմատիստուհի, կանանց գրոսմայստեր (2021), Ռուսաստանի սպորտի վարպետ  (2017):

Ելիզավետան ռուս շախմատիստ, գրոսմայստեր Եվգենի սոլոժենկինի դուստրն է: Հենց հայրն էլ նրան շախմատ խաղալ է սովորեցրել տանը և Սանկտ Պետերբուրգի  «Սովրեմեննիկ» շախմատի ակումբում, որտեղ աշխատում է որպես մարզիչ: Աղջիկն սկսել է շախմատ խաղալ հինգ տարեկանից։ 2015 թվականին նվաճել է Ռուսաստանի մինչև 13 տարեկան աղջիկների չեմպիոնուհու տիտղոսը:

Ավարտել է Սանկտ Պետերբուրգի թիվ 365 դպրոցը: Ներկայումս սովորում է Սանկտ Պետերբուրգի պետական ​​ծովային տեխնիկական համալսարանի ճարտարագիտության և տնտեսագիտության ֆակուլտետում:

Սոլոժենկինան բազմիցս ներկայացրել է Ռուսաստանը պատանեկան տարբեր տարիքային խմբերի  շախմատի Եվրոպայի և աշխարհի առաջնություններում և ընդհանուր առմամբ նվաճել է հինգ մեդալ. մեկ ոսկե (2015 թվականին՝ շախմատի Եվրոպայի պատանեկան առաջնությունում՝ մինչև 12 տարեկան աղջիկների տարիքային խմբում), երեք արծաթե (2012 և 2013 թվականներին՝ շախմատի Եվրոպայի  պատանեկան առաջնությունում՝ մինչև 10 տարեկան աղջիկների տարիքային խմբում ու 2014 թվականին՝ շախմատի աշխարհի պատանեկան առաջնությունում՝ մինչև 12 տարեկան աղջիկների տարիքային խմբում) և մեկ բրոնզե (2017 թվականին՝ շախմատի աշխարհի պատանեկան առաջնությունում՝ մինչև 14 տարեկան աղջիկների տարիքային խմբում):

2016 թվականին նրան շնորհվել է կանանց միջազգային վարպետի, 2021 թվականին՝ կանանց գրոսմայստերի կոչում:

Ելիզավետա Սոլոժենկինան 2021 թվականին Եվրոպայի կանանց շախմատի ակումբային գավաթի խաղարկության հաղթող է դարձել «Յուժնի Ուրալ» թիմի կազմում, 2021 և 2022 թվականներին՝ Ռուսաստանի կանանց թիմային առաջնության արծաթե մեդալակիր «Յուժնի Ուրալ-1» թիմի կազմում։

## Վարկանիշի փոփոխություն

## Ծանոթագրություններ

## Արտաքին հղումներ
* 

Կատեգորիա:Մարզուհիներ
Կատեգորիա:Շախմատի կանանց գրոսմայստերներ
Կատեգորիա:Ռուս շախմատիստներ
Կատեգորիա:Ռուսաստանի սպորտի վարպետներ
Բարտ Ռամսելար

**Բարտ Ռամսելար** (,) հոլանդացի ֆուտբոլիստ, կիսապաշտպան դիրքի խաղացող։ Ներկայումս հանդես է գալիս սինգապուրյան «Լայոն Սիթի Սեյլորս» ակումբում։

## Ակումբային կարիերա
Բարտը «Ուտրեխտի» ակադեմիայի սան է, որին միացել է 14 տարեկանում և ավարտել 2015 թվականին։ 2015 թվականի մարտի 1-ին նա իր նորամուտը նշեց «Ուտրեխտում»՝ «Ֆեյենորդի» դեմ խաղում, փոխարինման դուրս գալով 87-րդ րոպեին Մարկ Դիմերսի փոխարեն։ Հատկապես տպավորիչ էր երկրորդ խաղը, մեկ ամսից ավելի անց՝ ապրիլի 19-ին «Տվենտեի» դեմ, որտեղ Ռամսելարը հայտնվեց մեկնարկային կազմում։ Նրանից հետո նա արժանացավ շատ հաճելի գնահատականների։

Ընդհանուր առմամբ մեկնարկային մրցաշրջանում անցկացրել է հինգ հանդիպում, խփել մեկ գոլ, 2015 թվականի մայիսի 17-ին «Վիտեսի» դարպասը։

2015/2016 մրցաշրջանը խաղացողը սկսել է մեկնարկային կազմում, եղել է հիմնական խաղացող։ Անցկացրել է 37 խաղ, որոնցից 35-ում մեկնարկային կազմում է դուրս եկել, խփել է հինգ գոլ։ 2015 թվականի սեպտեմբերին պայմանագիր է կնքել մինչև 2019 թվականի մրցաշրջանի ավարտը։ Նաև թիմի հետ միասին հանդես է եկել Նիդերլանդների գավաթում՝ հասնելով եզրափակիչ, որտեղ «Ուտրեխտը» զիջեց «Ֆեյենորդին»: Ռամսելարը առանցքային խաղացող էր և մասնակցել է բոլոր խաղերին։ Ամենահաջողվածը պետք է համարել ՊՍՎ-ի դարպասը խփած նրա դուբլը քառորդ եզրափակչի խաղում:

2016 թվականի օգոստոսի կեսերին ֆուտբոլիստն արդեն տեղափոխվել էր ՊՍՎ։ Տրանսֆերի գումարը կազմել է 4,3 միլիոն, պայմանագրով նախատեսված են նաև տարբեր բոնուսային վճարումներ եվրոյով:

Օգոստոսի 28-ին Ռամսելարը նորամուտը նշեց իր նոր ակումբում՝ «Գրոնինգենի» դեմ խաղում, փոխարինման դուրս գալով 84-րդ րոպեին՝ Սանտյագո Արիասի փոխարեն: Սեպտեմբերի 10-ին խփել է իր առաջին գոլը ՊՍՎ-ի կազմում՝ ՆԵԿ-ի դարպասը: Սեպտեմբերի 13-ին Բարտը Չեմպիոնների լիգայում իր նորամուտը նշել է  «Ատլետիկո Մադրիդի» դեմ խաղում՝ փոխարինման դուրս գալով 67-րդ րոպեին՝ փոխարինելով Յորիտ Հենդրիքսին։ 2019 թվականի օգոստոսին վերադարձել է «Ուտրեխտ»։

## Կարիերան հավաքականում
Հրավիրվել է Նիդերլանդների պատանեկան հավաքականներ, հիմնական խաղացող չի եղել։ «Ուտրեխտում» հաջող խաղալուց հետո սկսել է հրավիրվել երիտասարդական հավաքական։ 2016 թվականի մարտի 25-ին նորամուտը նշել է Նորվեգիայի հասակակիցների դեմ ընկերական խաղում։ 2016 թվականի մայիսին հրավեր է ստացել երկրի գլխավոր թիմի հավաքին՝ Իռլանդիայի և Ավստրիայի դեմ ընկերական խաղերից առաջ։

## Վիճակագրություն
### Ռամսելարի խաղերը Իռլանդիայի հավաքականի կազմում

**Ընդհանուր: 3 խաղ / 0 գոլ; 2 հաղթանակ, 1 ոչ-ոքի, 0 պարտություն։**

## Ձեռքբերումներ
**«Ուտրեխտ»**
* Նիդեռլանդների գավաթի ֆինալիստ: 2015/16

**ՊՍՎ**
* Նիդեռլանդների չեմպիոն: 2017/18

## Ծանոթագրություններ

 
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բեթի Բըրդ

**Բեթի Բըրդ**, ծնյալ *Հիլդե Էլիզաբեթ Պտակ* (գերմաներեն՝ Hilde Elisabeth Ptack. ), ավստրիացի կինոդերասանուհի: Լայն ճանաչում ու համբավ է ձեռք բերել հատկապես *Die spanische Fliege* (1931), *Corazones sin rumbo* (1928) and *Sturm auf drei Herzen* (1930) ֆիլմերում իր տպավորիչ դերակատարումների շնորհիվ: Եղել է գերմանա-ավստրիական կինոօպերատոր և ռեժիսոր Գուստան Ուչիցկու կինը՝ մինչև 1936 թվականին ամուսնալուծվելը:

## Կենսագրություն
Հիլդե Էլիզաբեթ Պտակը ծնվել է 1901 թվականի հունիսի 18-ին Վիեննայում։ Նրա հայրը՝ Լյուդվիգ Պտակը, «Սաշա-Ֆիլմֆաբրիկ» կինոարտադրական ընկերության սեփականատիրոջ քարտուղարն էր։

1923 թվականի դեկտեմբերի 23-ին Հիլդեն ամուսնացել է կինոօպերատոր, հետագայում՝ նաև կինոռեժիսոր Գուստավ Ուչիցկու հետ։

Առաջին դերն ստացել է 1927 թվականին՝ 20 տարեկան հասակում՝ նկարահանվելով «Մադամը համարձակվում է արկածախնդրության դիմել» ֆիլմում։ Ամուսնու հետ տեղափոխվել է Մյունխեն, ապա՝ Բեռլին։ Շարունակելով իր դերասանական կարիերան՝ նա 1920-ականների վերջի և 1930-ականների սկզբի կատակերգական ֆիլմերում հաճախ մարմնավորում էր հմայիչ աղջիկների։ Վերցրել է Բեթի Բըրդ բեմական անունը։

1936 թվականի օգոստոսին Գուստավ Ուչիցկին ու Բեթին ամուսնալուծվել են, և վերջինս 1937 թվականի դեկտեմբերի 23-ին Հռոմում ամուսնացել է չեխ ատամնաբույժ Հրուշկայի հետ։

Բեթի Բըրդը մահացել է 1998 թվականի մարտի 4-ին Հռոմում՝ 96 տարեկան հասակում։

## Ֆիլմագրություն
* 1927: Madame wagt einen Seitensprung / Մադամը հանդգնում է դիմել արկածախնդրության
* 1928: Der Herzensphotograph / 
* 1928: Der Ladenprinz
* 1928: Herzen ohne Ziel
* 1928: Hinter Klostermauern / Վանքի պատերի ետևում
* 1928: Waterloo
* 1929: Die Mitternachts-Taxe / Տաքսի՝ կեսգիշերին
* 1929: Der Held aller Mädchenträume / Բոլոր աղջիկների երազների հերոսը
* 1929: Der Hund von Baskerville / Բասկերվիլների որսաշունը
* 1929: Venus im Weltbad / Վեներան աշխարհի լոգարանում
* 1929: Das grüne Monokel / Կանաչ մոնոկլը
* 1929: Sturm auf drei Herzen / Գրոհ երեք սրտերի վրա
* 1930: Die heiligen drei Brunnen
* 1930: Ein Burschenlied aus Heidelberg / Հայդելբերգի ուսանողի երգը
* 1930: Liebling der Götter / Աստվախների սիրելին
* 1930: Wiener Liebschaften / Վիեննական սիրային կապեր
* 1931: Grock
* 1931: Walzerparadies / Վալսային դրախտ
* 1931: Opernredoute
* 1931: Die Mutter der Kompagnie
* 1931: Die spanische Fliege / Իսպանական ճանճը
* 1931: Die große Liebe / Մեծ սերը
* 1932: Der Feldherrnhügel / Ֆելդմարշալի բլուրը
* 1932: Ich will nicht wissen, wer Du bist / Չեմ ուզում իմանալ, թե ով ես դու
* 1932: Flucht nach Nizza / Փախուստ դեպի Նիցցա
* 1932: Geheimnis des blauen Zimmers / Կապույտ սենյակի գաղտնիքը
* 1933: Salon Dora Green
* 1934: Was bin ich ohne Dich / Ով եմ ես առանց քեզ
* 1934: Der Herr Senator
* 1935: Held einer Nacht / Գիշերվա հերոսը

## Ծանոթագրություններ

## Արտաքին հղումներ
*
*Betty Bird at Virtual History
*Biography at www.cyranos.ch (German)

Կատեգորիա:Ավստրիացի կինոդերասանուհիներ
Կատեգորիա:Համր կինոյի դերասաններ
Կատեգորիա:Ավստրիացի դերասանուհիներ
Կատեգորիա:Բնօրինակում անաղբյուր հոդվածներ
Կիկա վան Էս

**Կիկա վան Էս** (;), նիդերլանդացի կին ֆուտբոլիստ, «Տվենտե» ակումբի և Նիդերլանդների հավաքականի պաշտպան։

## Ակումբային մասնագիտություն
Կիկա վան Էսը ֆուտբոլով սկսել է զբաղվել «Օլիմպիա 18» ակումբում, իսկ 2008 թվականին տեղափոխվել է նիդերլանդական «Վիլեմ II» ակումբ, որն այդ ժամանակ հանդես է եկել Էրեդիվիզիում և որի կազմում նա անցկացրել է երկու մրցաշրջան։ 2010 թվականին Կիկա վան Էսը պայմանագիր է կնքել նոր կազմավորված Էրեդիվիզի «ՎՎՎ-Վենլո» ակումբի հետ։ Սակայն երկու տարի անց այն լուծարվել է, և նրա բոլոր ֆուտբոլիստուհիները դարձել են նոր հոլանդական ՊՍՎ/ՖԿ Էյնդհովեն ակումբի խաղացողներ, որի կազմում նա խաղացել է ԲեՆե-լիգայում։

2016 թվականին Կիկա վան Էսը տեղափոխվել է «Աքիլես 29»։ Այս թիմում մեկ տարի անցկացնելուց հետո, նա դարձել է «Տվենտեի» ֆուտբոլիստ 2017 թվականի հունիսի 16-ին։ 2018 թվականի ամռանը Կիկա վան Էսը տեղափոխվել է ամստերդամյան «Այաքս», իսկ մեկ տարի անց՝ անգլիական «Էվերթոն»։

2020 թվականի սեպտեմբերին վերադարձել է «Տվենտե»։

## Կարիերան հավաքականում
Կիկա վան Էսը Նիդերլանդների գլխավոր կանանց հավաքականում իր նորամուտը նշել է 2009 թվականի նոյեմբերի 21-ին՝ Բելառուսի թիմի դեմ խաղում: 2013 թվականի հունիսին նա վերջին երեք ֆուտբոլիստուհիներից մեկն էր, որոնց մերժել էր Նիդեռլանդների հավաքականի գլխավոր մարզիչ Ռոջեր Ռեյներսը՝ Շվեդիայում կայանալիք 2013 թվականի կանանց Եվրոպայի առաջնության վերջնական հայտը կազմելիս:

2017 թվականին Կիկա վան Էսը ընդգրկվել է հավաքականի կազմում՝ մասնակցելու 2017 թվականի Եվրոպայի առաջնությանը: Նա անցկացրել է ազգային հավաքականի կազմում այս մրցաշարի բոլոր 6 խաղերը և դրանով իր ներդրումն է ունեցլ այս առաջնությունում Նիդերլանդների ընդհանուր հաղթանակում։

## Ձեռքբերումներ
### Թիմային
**«Տվենտե»**

● Նիդերլանդների չեմպիոն. 2020/21

**Նիդերլանդների հավաքական**

● Եվրոպայի չեմպիոն. 2017

● Աշխարհի առաջնության արծաթե մեդալակիր. 2019

● Ալգարվեի գավաթի դափնեկիր. 2018

## Ծանոթագրություններ

## Արտաքին աղբյուրներ
* Профиль на сайте ПСВ/ФК Эйндховена
 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Այաքսի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Տվենտեի ֆուտբոլիստներ
Յուսեֆին Էքվիստ

**Յուսեֆին Էքվիստ** (;), շվեդ կին ֆուտբոլիստ, կիսապաշտպան։ 2003 թվականի Աշխարհի առաջնության կիսաեզրափակչում Կանադայի հավաքականի դարպասը խփած հաղթական գոլի հեղինակ։

## Մասնագիտություն
Սկզբում Յուսեֆինը հանդես էր գալիս որպես հարձակվող, սակայն 2008 թվականի ամառային Օլիմպիական խաղերի ֆուտբոլային մրցաշարի հայտացուցակում նա ընդգրկվել է որպես կիսապաշտպան։ Մրցաշարի ժամանակ ֆուտբոլիստը լուրջ վնասվածք է ստացել և փոխարինվել է մեկ այլ շվեդուհով՝ Մարիա Արոնսոնով։ 

2005 թվականից Յուսեֆինը հանդես է եկել «Լինչյոպինգ» ֆուտբոլային ակումբում՝ Էստերգյոտլանդ լենում գտնվող համանուն քաղաքից։ Ֆուտբոլիստուհու համար 2008 թվականի հաջող մրցաշրջանից հետո առաջարկ է ստացվել տեղափոխվել «Ումեո» ֆուտբոլային ակումբ։

Այնուամենայնիվ, Էքվիստը նախընտրել է երկու տարվա նոր պայմանագիր կնքել իր ներկայիս ակումբի հետ։ 2009 թվականի նոյեմբերին Յուսեֆինայի ավագ քույրը՝ Կարոլինա Էքվիստը, մահացել է էպիլեպտիկ նոպայի ժամանակ՝ 29 տարեկան հասակում։ 2011 թվականին ֆուտբոլիստուհին տեղափոխվել է «Տյուրեսյո» ֆուտբոլային ակումբ։

2011 թվականի Աշխարհի առաջնությունում Շվեդիայի հավաքականի կազմում Էքվիսթը խաղադաշտ է դուրս եկել բոլոր խաղերում։ 2011 թվականի հուլիսի 16-ին Ֆրանսիայի հավաքականի դեմ երրորդ տեղի համար խաղում նա կարմիր քարտ ստացավ ֆրանսուհի Սոնյա Բոմպաստորի հետ բախման պատճառով։

Բայց նույնիսկ փոքրամասնության մեջ Շվեդիայի հավաքականը հաղթել է 2:1 հաշվով։ Էկվիստը նույնպես աչքի ընկավ կիսաեզրափակչում ապագա չեմպիոնների՝ Ճապոնիայի հավաքականի հետ խաղում, սակայն արդյունքում Շվեդիան պարտվել է 1:3 հաշվով։

2012 թվականի հունվարին Յուսեֆինը հայտնել է, որ հղի է, ինչի հետևանքով բաց է թողել 2012 թվականի մրցաշրջանը։ Դստեր՝ Ստելլայի ծնվելուց հետո Էքվիստը որոշում է կայացրել շարունակել կարիերան «Քրիստիանստադ» ֆուտբոլային ակումբում։ Դա պայմանավորված էր նրանով, որ Յուսեֆինն այդ ժամանակ ապրում էր հարևան Մալմյո քաղաքում՝ դանիացի պրոֆեսիոնալ հոկեյիստ Ստեֆան Լասսենի հետ, ով հանդես էր գալիս «Մալմյո» հոկեյի ակումբում։

Տանը կայացել է Եվրոպայի 2013 թվականի առաջնությունն ավարտելուց հետո Էքվիստը պայմանագիր է կնքել ֆրանսիական «Մոնպելյե» ֆուտբոլային ակումբի հետ։

## Հետաքրքիր փաստեր
* 2004 թվականի գարնանը Էքվիստը մասնակցել է շվեդական «Slitz» տղամարդկանց ամսագրի բիկինի լուսանկարահանմանը։
* Յուսեֆինը 2011 թվականի աշխարհի առաջնության խաղում մարզաշապիկը փոխել է երկրպագուի հետ։

## Ծանոթագրություններ

## Արտաքին հղումներ
* Самые сексуальные футболистки мира
 

Կատեգորիա:Շվեդ ֆուտբոլիստներ
Կատեգորիա:Ֆուտբոլիստներ այբբենական կարգով
Եվգենի Կալինին

**Եվգենի Վենիամինովիչ Կալինին** (, ), խորհրդային և ռուս շախմատիստ, գրոսմայստեր, մարզիչ։

## Կենսագրություն
Եղել է «Տրուդ» և «Ուրաժայ» Կամավոր մարզական ընկերության սան  (մարզիչ Վ. Ա. Թաթարինցև)։

«Կադիր» թիմի կազմում դարձել է Ռուսաստանի թիմային երկրորդ առաջնության հաղթող (1994 թ.)՝ Մոսկվայի մարզի Կոլոնտաև քաղաքում։

«Պալյոտ֊Կադիր» թիմի կազմում դարձել է բրոնզե մեդալակիր Եվրոպայի ակումբների 11-րդ գավաթում (1995 թ.)՝ Լյուբլյանայում։

Մասնակցել է Եվրոպայի անհատական 11-րդ առաջնությանը (2010 թ.) Ռիեկա քաղաքում (5 հաղթանակ, 4 պարտություն, 2 ոչ-ոքի)։

Առաջին գրոսմայստերական նորման լրացրել  է 2006 թվականին՝ Բարսելոնայի մրցաշարում, երկրորդը՝ 2008 թվականին՝ Մոսկվայի Aeroflot Open-ում, երրորդը՝ 2009 թվականին՝ Եվպատորիայի մրցաշարում։ Գրոսմայստերի կոչումը ստացել է 2011 թվականին՝ 57 տարեկանում։

2014 թվականին հաղթել է Եվրոպայի արագ շախմատի առաջնությունում սենյորների շրջանում 50+կատեգորիայում։

2017 թվականին Սենյորների Եվրոպայի առաջնությունում կիսել է 2-3-րդ տեղերը (Գենադի Տունիկի հետ)։

2024 թվականին հաղթել է Ասիայի վետերանների Բլից  առաջնությունը՝ 65+կատեգորիայում։

Ապրում է Ուֆա քաղաքում: 1997-2014 թվականներին աշխատել է Ուֆայի շախմատի հանրապետական մարզադպրոցում՝ որպես մարզիչ:

## Ծանոթագրություններ

## Արտաքին հղումներ
*КАЛЕГИН Евгений Вениаминович
*ФЕДЕРАЦИЯ ШАХМАТ РОССИИ

 
Կատեգորիա:Շախմատի գրոսմայստերներ
Կատեգորիա:Ռուս շախմատիստներ
Վալերիա Մարկեսի սպանություն

**Վալերիա Մարկեսի սպանություն**,  մեքսիկացի ինֆլյուենսեր, դիմահարդար և ձեռնարկատեր Վալերիա Մարկեսը սպանվել է հենց այն գեղեցկության սրահում, որտեղ նա աշխատել է։

## Կենսագրություն
Վալերիա Մարկեսը ծնվել է Մեքսիկայում 2002 թվականին։ Վաղ տարիքից նա հետաքրքրվել է դիմահարդարմամբ և նորաձևությամբ։ Ժամանակի ընթացքում նա Խալիսկո նահանգի Զապոպան քաղաքում բացել է իր սեփական գեղեցկության սրահը՝ «Blossom the Beauty Lounge»-ը: Սոցցանցերում նա հրապարակել է դիմահարդարման և մաշկի խնամքի խորհուրդներ, ինչպես նաև կիսվել է պահեր անձնական կյանքից։ Նա նաև տեղական գեղեցկության մրցույթներից մեկի հաղթողն է եղել։ Նա հայտնիություն է ձեռք բերել իր դիմահարդարման տեսանյութերով TikTok-ում և Instagram-ում, որտեղ ընդհանուր առմամբ հարյուր հազարավոր հետևորդներ է հավաքել։

## Սպանություն
2025 թվականի մայիսի 13-ին՝ TikTok-ի ուղիղ եթերի ժամանակ, որն անցկացվել է նրա սրահում, Վալերիան գնդակահարվել է անհայտ տղամարդու կողմից։ Ողբերգությունից մի քանի րոպե առաջ նա արտահայտել է իր անհանգստությունը մի անծանոթ տղամարդու այցի կապակցությամբ, որը նրան փափուկ խաղալիք և սուրճ է բերել։

Հարձակվողը մուտք է գործել սրահ, որից հետո կրակել էր Վալերիայի վրա։ Կրակոցից հետո Էրիկա Էռնանդեսը, որը եղել է սրահում, անջատել է ուղիղ եթերը։ Վալերիայի դեմքը մի քանի վայրկյան հայտնվել էր ուղիղ եթերում։ Քննության տվյալներով կրակոցները եղել են կրծքավանդակին և գլխին։ Հանցագործը հանցավայրից փախել էր մոտոցիկլետով։ Քննությունը դիտարկում է կապը Մեքսիկայի նորագույն և ամենաարագ զարգացող հանցավոր խմբավորումներից մեկի «Jalisco New Generation» կարտելի գործունեության հետ, ինչպես նաև նույն օրը Գվադալախարայում տեղի ունեցած նախկին կոնգրեսականի սպանության հետ։

## Հասարակական արձագանք
Վալերիայի մահը վրդովմունքի ալիք է բարձրացրել մեքսիկյան հասարակության մեջ։ Սոցցանցերի օգտատերերը պահանջել են արդար քննություն։ Միևնույն ժամանակ, լսարանի մի հատված մեղադրել է հենց Վալերիային՝ իրավիճակը սրելու մեջ, ինչը բուռն քննադատության է արժանացել մարդու իրավունքների պաշտպանների կողմից։

Մեքսիկայի նախագահ Կլաուդիա Շեյնբաումը հանձնարարել է գործին ներգրավել դաշնային ծառայություններին։ Ակտիվիստները ընդգծել են, որ այս հանցագործությունը կրկին ուշադրություն է հրավիրել  երկրում կանանց դեմ բռնության մակարդակի վրա. Մեքսիկայում ամեն օր սպանվում է մոտ 10 
կին։

## Ծանոթագրություններ

## Արտաքին հղումներ
*Մեքսիկացի բլոգեր Վալերիա Մարկեսին սպանել են ուղիղ եթերում
Կատարինա Բյոմ

**Կատարինա Բյոմ** (գերմաներեն՝ Katharina Böhm, ), ավստրիացի դերասանուհի: 1999-ից 2002 թվականներին խաղացել է Լիվիա Բուռլանդոյի դերը կոմիսար Սալվո Մոնտալբանոյի մասին Անդրեա Կամիլերիի գրած վեպերի հիման վրա նկարահանված իտալական «*Il commissario Montalbano*» հեռուստասերիալում:

Կատարինան առաջին անգամ էկրանին հայտնվել է 12 տարեկան հասակում՝ 1978 թվականին՝ ավստրիական «Հայդի» հեռուստատեսային ներկայացման գլխավոր հերոսուհու՝ Կլարայի դերում։ Նրա հետագա դերասանական աշխատանքներից հիշարժան է հատկապես Սյուզաննան «Գուլդենբերգների տոհմածառը» հեռուստասերիալում (1987-1990): Դերասանուհու վերջին աշխատանքները ներառում են չորս տարբեր դերեր «Հին աղվեսը» հեռուստասերիալի տարբեր դրվագներում՝ 2002-2010 թվականների միջև ընկած ժամանակահատվածում։ 2010 թվականին նա հայտնվել է «Ստոլբերգ» հեռուստասերիալի ութերորդ եթերաշրջանի 3-րդ դրվագում։ 2012 թվականին մարմնավորել է Վերա Լանցին գերմանական «Die Chefin» դրամայում։

Կատարինան անվանի դերասաններ Կարլհայնց Բյոմի  և Բարբարա Կվյատկովսկա-Լասի դուստրն է, դիրիժոր Կարլ Բյոմի թոռնուհին։ Նա հարաբերությունների մեջ է ռեժիսոր Ռիք Օստերմանի հետ: Զույգը ապրում է Բալդհեմում՝ Մյունխենի մոտ, իրենց որդու՝ Սամուելի (ծնված 1998 թվականին) հետ։

## Ֆիլմագրություն

## Ծանոթագրություններ

## Արտաքին հղումներ
* 
* Творческий профиль актрисы
* Биография и актуальные роли

Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Երեխա դերասաններ
Կատեգորիա:Թատրոնի դերասաններ
Ալեքսանդր Վալենտինովիչ Ալեկսև

**Ալեքսանդր Վալենտինովիչ Ալեկսև** (), Խորհրդային Սոցիալիստական Հանրապետությունների Միության և ռուս  ֆուտբոլիստ։ Հարձակվողի դիրքում անցկացրել է 301 հանդիպում Կրասնոյարսկի «Ավտոմոբիլիստա» և «Մետալուրրդա» ակումբներում։ Հետագայում եղել է մարզիչ։

## Ֆուտբոլիստի կարիերան
Կրասնոյարսկի «Ստրոիտել» մարզադպրոցի սան։ Մինչև 1987 թվականը խաղացել է Կրասնոյարսկի երկրամասի առաջնությունում։

1987 թվականին եղել է մարզիչ, Ռիֆկտա Գալեֆայի հրամանով գնացել է «Ավտոմոբիլիստ» ակումբ, առաջին խաղակեսին խփել է ութ գոլ և կորցրել մեկ գնդակ։

1998 թվականին դարձել է նազարովյան «Վիկտորիայի» խաղացող, որի կազմում մասնակցել է 26 հանդիպման։ 1999 թվականին պաշտպանել է «Ռեֆորմացիայի» գույները, սակայն Աբական թիմի կազմում 14 խաղից հետո վերադարձել է «Մետալուրգ»: 2001 թվականին կրասնոյարցևի այն ժամանակվա մարզիչ Սերգեյ Սավչենկովը 36-ամյա Ալեքսեևին չի տարել հավաքի, որից հետո ֆուտբոլիստն ավարտել է կարիերան։

## Մարզիչի կարիերան
2001 թվականին Ալեքսանդրը ընդկրգվել է «Մետալլուրգ»-ի երեխանների խումբ։ 2002 և 2004 թվականներին աշխատել է Կրասնոյարկի գլխավոր մարզիչի Ալեքսանդր Ալֆերովի օգնական։ 2004 թվականին եղել է երեխանների գլխավոր մարզիչ «Մետալլուրգ» խմբում։

2017 թվականին Ալեքսանդրի գլխավորությամբ «Ենիսեյ Մ»ն իր պատմության մեջ առաջին անգամ դուրս է եկել Սիբիրի գավաթի եզրափակիչ, կիսաեզրափակչում հաղթելով Արշալույս Ռեստավրացիային, եզրափակչում Ալեքսևի թիմը պարտվել է Նովոկուզնեցիին։ (0-3)։

2018 թվականի հունվարին գլխավոր մարզիչ Դմիտրի Ալենիչևից ստացել է «Ենիսեյ»-ի հիմնական թիմի հավաքին մասնակցելու հրավեր։

2019 թվականի հուլիսին «Ենիսեյ»-ի երիտասարդական թիմը Ալեքսևի գլխավորությամբ նորամուտը նշեց երիտասարդաան Պրիմեր լիգայում։ Արդյունքում «Ենիսեյ»-ը զբաղեցրեց տասերորդ տեղը ինչը գնահատվեց որպեզ հաջողություն, սակայն թիմը լքեց մրցաշարը, քանի որ հիմքում ընկած էր Ռուսաստանի առաջին դիվիզիոն։

2018 թվականի նոյեմբերի 2-ին հայտնի դարձավ որ Ալեքսևը պատրաստելու է «Ենիսեյ»-ի հիմնական թիմին Պրիմեր լիգայի «Անժի»-ի հետ արտագնա խաղին։ Պատճառը Դմիտրի Ալինչևի հեռացումն էր,որի ժամանակ Կրասնոյարսկիները վեց միավորով հաստատվեցին վերջին տեղում։ Ինքը Ալեքսևը, պնդում էր, որ դրա նշանակման մասին իմացել է երկու օր առաջ։ Մարզիչի փոփոխությունը չօգնեց «Ենիսեյ»-ին, որը պարտվեց 1-2 հաշվով։

Նոյեմբերի 8-ին Ալեքսևը նորից եղավ աշխատակից երիտասարդական թիմում։ Հայտնի դարձավ այն բանից հետո, երբ Ալինչևը վերադարձել է գլխավոր մարզիչի պաշտոնին։

2019 թվականի հունիսի 17-ին «Ենիսեյ»-ը հայտարարել է Ալեքսևին հիմնական թիմի գլխավոր մարզիչ նշանակելու մասին։

2020 թվականի հւնվարի 27-ին նշանակվել է «Ենիսեյ»-ի երիտաարդական թիմի ավագ մարզիչ Ալեքսանդր Կիշինեվսովի շտաբում։

## Անձնական կյանք
1987 թվականին ավարտել է Կրասնոյարսկի գունավորմետաղների ինստիտուտը «Ինժիներ մետալուրգ» մասնագիտությամբ, ամուսնացած է և ունի երկու որդի։

## Ձեռքբերումներ
* **Ֆուտբոլիստ կարիերայում**
** Ռուսաստանի առաջնության երկրորդ դիվիզիոնի «Վոստոկ» գոտու հաղթող։

## Ծանոթագրություններ


Կատեգորիա:Անձինք այբբենական կարգով
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Հարգանք և Ազատություն կուսակցություն

**Հարգանք և Ազատություն կուսակցություն** (հունգ.՝ *Tisztelet és Szabadság Párt*, կրճ.՝ **TISZA**) կենտրոնամետ-աջակողմյան քաղաքական կուսակցություն է Հունգարիայում։ Այն հիմնադրվել է 2020 թվականին և գլխավորում է Պետեր Մաջարը։

Կուսակցությունն հիմնադրվել է 2020 թվականին, սակայն ազգային ճանաչում է ձեռք բերել 2024 թվականին՝ մասնակցելով Եվրոպական խորհրդարանի և Բուդապեշտի տեղական ընտրություններին։ Միայն երեք ամիս պատրաստվելու ժամանակ ունենալով և առանց ազգային կառույցի՝ կուսակցությունն ընտրություններում զբաղեցրել է երկրորդ տեղը։ Այսպիսի արագ վերելքը աննախադեպ է հունգարական քաղաքականության մեջ, և TISZA-ն դարձել է հիմնական ընդդիմադիր ուժը՝ իշխող Ֆիդես կուսակցության դեմ, որը իշխանության է 14 տարի։

## Պատմություն
Կուսակցությունն հիմնադրվել է 2020 թվականին, սակայն 2024 թվականի Եվրոպական խորհրդարանի ընտրություններում այն ստացել է ձայների 29.6 տոկոսը՝ դառնալով Ֆիդես իշխող կուսակցության հիմնական ընդդիմադիր ուժը։

## Ծանոթագրություններ

Կատեգորիա:Հունգարիայի կուսակցություններ
Քալեբ դե Կասպեր

**Քալեբ դե Կասպեր,** ամերիկացի երգիչ, երգերի հեղինակ և կատարող։ Նրանք հայտնի են իրենց քուիր կոն լինելու կերպարով և երաժշտական բազմազանությամբ, որը տատանվում է սարսափ կաբարեից և գլեմ ռոքից մինչև դիսկո և մութ սինթ փոփ։ Նրանք KUTX-ի կողմից անվանվել են «Ամսվա արտիստ» և ելույթ են ունեցել Հարավից հարավ-արևմուտքում, ACL Fest-ում և Utopia Fest-ում։ Դե Կասպերը ԼԳԲՏՔ իրավունքների պաշտպան է, ինչպես նաև դեմ Է Տեխասի օրենսդիրների առաջարկած «հակատրանսգենդերային» և «հակաթմրանյութային» օրենքներին։ 2023 թվականի Տեխասի օրենսդրական նստաշրջանում Քալեբ Դե Կասպերը որպես արտիստ օգտագործել է իրենց հարթակը՝ այս օրինագծերի դեմ վկայություն տալու և խոսքի ազատության ու կատարողների իրավունքների պաշտպանության համար։

## Կյանք և կարիերա
### 1993-2015 թվականներ. Վաղ կյանք և անցում դեպի երաժշտություն
Ծնված Հյուսիսային Կարոլինայի գյուղական համայնքում՝ Քալեբ Դե Կասպերը բախվել է պահպանողական հասարակության զգալի կանխակալ վերաբերմունքին իր քվիր ինքնության և արտահայտման պատճառով։ Դե Քասպերը հաճախ զգում էր, որ շրջապատող համայնքը չի ընդունում այն անհատներին, ովքեր ունեն իգականության գծեր կամ համասեռամոլ վարքագիծ, ինչպես իրենց դեպքում։ Դասական կրթություն ստացած դաշնակահար և վոկալիստ,Դե Կասպերը մի քանի տարի երաժշտական դպրոց է հաճախել Հյուսիսային Կարոլինայում, նախքան տեղափոխվելը Բրուքլին՝ որոնելով ավելի մետրոպոլիտան կյանքի ձև։ Շառլոթ, Հյուսիսային Կարոլինա վերադառնալուց հետո Դե Կասպերը հաճախ դժվարությունների էր հանդիպում աշխատանք գտնելու հարցում. նրանց «սարսափ կաբարեի» ներկայացումները ցնցում և վախեցնում էին հանդիսատեսին։ Սակայն նրանց կարիերան սկսեց զարգանալ, երբ նրանք տեղափոխվեցին Օստին, Տեխաս։

### 2022 թվական: «Femme Boy»
Դե Կասպերի բազմազան դեբյուտային ալբոմը՝ **«**Femme Boy**»**, թողարկվել է 2022 թվականի մայիսին։ Այն ներառում է երաժշտական տարբեր ոճեր ու ժանրեր՝ սկսած պարային բիթերից, մինչև թատերական բեմադրություններ ու հին Հոլիվուդի փայլն ու փլուզումը։ «Femme Boy»-ը բաղկացած է 12 երգից, որոնք կենտրոնանում են ցանկության, գրավչության և քվիր սեռականության թեմաների վրա՝ անպարկեշտ և զգայական ձևով։ Ինքնարտահայտման բազմազանությունն ու յուրահատուկ ներկայացումը այս հավաքածուում վերջնականապես ձևավորում են Դե Կասպերի ընկալումը հանրային գիտակցությունում՝ որպես սիրված ալտերնատիվ դիվա։ Դե Կասպերը նաև խորանում է քվիր ինքնության և մարգինալացված խմբերին պատկանելու էթոսի մեջ. նրանց երգերը վերջում նույն ուղերձն ունեն՝ «մերժվածները կգտնեն իրենց և իրենց ժողովրդին»։

## Ազդեցություն և ժառանգություն
Դե Կասպերի ներկայացումները հայտնի են իրենց շունչ կտրող, չափազանց թատերականությամբ և բազմակողմանիությամբ։ Նրանք նաև հայտնի են դինամիկ և գենդերային առումով ոչ համապատասխան ոճով և արտաքին տեսքով, խախտելով ավանդական երկուական գենդերային նորմերը։ Ներկայումս Դե Կասպերը շարունակում է ելույթ ունենալ շոուներում, արվեստի միջոցառումներին և փառատոներում։ Օստինի քվիր համայնքում նրանց ներդրման համար Օստին քաղաքը 2022 թվականի ապրիլի 21-ը հայտարարել են Քալեբ դե Կասպերի օր, որը շնորհել է քաղաքապետ Սթիվ Ադլերը՝  նրանց դեբյուտային ալբոմի թողարկումից մեկ ամիս առաջ։ 2023 թվականին Դե Կասպերը Տեխասի նահանգային Կապիտոլիումում ցուցմունք է տվել Տեխասի Սենատի 12-րդ օրինագծի (հայտնի է որպես «Դրեգ թագուհու օրինագիծ») դեմ։

## Ծանոթագրություններ


Կատեգորիա:Ամերիկացի երգիչներ
Կատեգորիա:Ապրող անձինք
Մեծ խմբի երկրների արժույթներ

մինի|Աշխարհի արժույթները
[մինի|Աշխարհի քարտեզը, որտեղ նված են երկրներն ու իրենց դրամական միավորները: Օրինակ՝ [Ամերիկայի Միացյալ Նահանգներ|ԱՄՆ-ում և Կանադայում օգտագործվում է դոլար]]
մինի
մինի|Արժույթներ ամբողջ աշխարհում

**Մեծ խմբի երկրների** **արժույթներ**, (**Գ10 երկրների արժույթներ**)  աշխարհի ամենաակտիվ վաճառվող արժույթների տասնյակն են, որոնք նաև աշխարհի ամենաիրացվելի արժույթների տասնյակ են կազմում: Առևտրականները մեծ խմբի երկրների արժույթները  պարբերաբար գնում և վաճառում են բաց շուկայում՝  իրենց միջազգային փոխարժեքների վրա նվազագույն ազդեցություն ունենալով:

«Գ10 երկրների արժույթ» տերմինի ծագումը պարզ չէ, այնուամենայնիվ, այն կարող է կապված լինել Մեծ խմբի երկրների ընդհանուր փոխառության մեխանիզմներին  մասնակցելու նրանց համաձայնության հետ: Գ10 երկրների արժույթների և Գ10 երկրների միջև այլ համապատասխանություն չկա:

Մեծ խմբի երկրների արժույթներն են՝

*  Ավստրալիական դոլար (աուդ),
*  Կանադական դոլար (կադ),
*  Եվրո (եվր),
*  Ճապոնական իեն (ՃՊԻԱ),
*  Նորզելանդական դոլար (ՆԶԴ),
*  Նորվեգական կրոն (Նորվեգական կրոն),
*  ֆունտ ստերլինգ (ԳԲՊ),
*  Շվեդական կրոն (Շվեդական կրոն),
*  Շվեյցարական ֆրանկ (ՉՖ),
*  ԱՄՆ դոլար:

Որոշ բանկային շրջանակներում նշվում է Գ 11 արժույթը, որը Գ 10 արժույթն է, գումարած դանիական կրոնը:

## Ծանոթագրություններ

Կատեգորիա:Արտարժույթի շուկա
Կատեգորիա:Միջազգային ֆինանսական կազմակերպություններ
Լյուքսեմբուրգյան եվրո մետաղադրամներ

**Լյուքսեմբուրգյան եվրո մետաղադրամներն** ունեն երեք տարբեր դիզայն, չնայած բոլորն էլ պարունակում են Լյուքսեմբուրգի մեծ դուքս Հենրիի դիմանկարը։ Դիզայնները, որոնք ստեղծել է Իվետ Գաստաուեր-Կլերը, պարունակում են նաև Եվրոպայի դրոշի 12 աստղերը, հատման տարեթիվը և երկրի անվանումը լյուքսեմբուրգերեն լեզվով՝ *Lëtzebuerg*։

Լյուքսեմբուրգի մեծ դուքս Հենրին պատկերված է մետաղադրամների վրա՝ ուղղված դեպի ձախ։ Նա չի պատկերվել Լյուքսեմբուրգի ֆրանկի վրա, քանի որ Մեծ դուքս է դարձել միայն 2000 թվականին՝ հոր՝ Ժանի հրաժարականից հետո։ Ժանի դիմանկարը ֆրանկների վրա պատկերված էր աջ նայելով, և մի շարք երկրներում տարածված է ավանդույթ, ըստ որի՝ միապետներն իրար հաջորդելով մետաղադրամների վրա նայում են տարբեր ուղղություններով։

## Լյուքսեմբուրգի եվրոյի դիզայն

### Դրամահատարաններ
2002-2004․ Նիդերլանդների արքայական դրամահատարան
2005-2006․ Ֆինլանդիայի դրամահատարան
2007-2008․ Փարիզի դրամահատարան
2009-2018․ Նիդերլանդների արքայական դրամահատարան

## Հուշադրամներ

### «Լյուքսեմբուրգի Մեծ դուքսական դինաստիա» շարք

## Ծանոթագրություններ

## Արտաքին հղումներ
* Luxembourg

Կատեգորիա:Եվրո
Կատեգորիա:Լյուքսեմբուրգ
Կատեգորիա:Լյուքսեմբուրգի մետաղադրամներ
Կատեգորիա:Լյուքսեմբուրգի պետական խորհրդանիշներ
Կատեգորիա:Լյուքսեմբուրգի տնտեսություն
Մալուխ (արտարժույթի փոխանակում)

մինի|Անդրատլանտյան սուզանավային մալուխի քարտեզ
մինի
մինի
մինի|Առաջին անդրատլանտյան հեռագրական մալուխի մի հատված  «Մեդիա» թանգարանում

 

**Մալուխ (արտարժույթի փոխանակում)**,  ժարգոնային արտահայտություն է, որն օգտագործվում է արտարժույթի առևտրականների կողմից՝ ֆունտ ստեռլինգի և Ամերիկայի Միացյալ Նահանգների դոլարի միջև փոխարժեքը նշելու համար:    **«**Մալուխ» տերմինը ծագել է 19-րդ դարի կեսերին, երբ ԱՄՆ դոլարի և ֆունտ ստեռլինգի միջև փոխարժեքը սկսեց փոխանցվել Ատլանտյան օվկիանոսով սուզանավային կապի մալուխի միջոցով:

Առաջին տրանսատլանտյան մալուխը տեղադրվել է Ատլանտյան օվկիանոսի հատակով 1858 թվականին, բայց այն խափանվել է ընդամենը մեկ ամիս ընդհատվող աշխատանքից հետո: 1866 թվականի հուլիսին ավարտվեց Ատլանտյան օվկիանոսով առաջին իսկապես հաջող հեռագրական կապը, որն ապահովեց փոխարժեքների հուսալի փոխանցումը Լոնդոնի և Նյու Յորքի բորսաների միջև։  Առաջին անգամ նման փոխարժեքը հրապարակվել Է «Ժամանակներ» հրատարակչական ամսագրի 1866 թվականի օգոստոսի 10-ի համարում։ 

Տրանսատլանտյան հաղորդակցությունը ներկայումս իրականացվում է հիմնականում օպտիկամանրաթելային մալուխների միջոցով, որոնք փոքր-ինչ լրացվում են արբանյակներով, բայց մականունը, որը Ֆորեքս առևտրականները անվանում են ֆունտ - դոլար զույգ, դեռ վերադառնում է պղնձե հեռագրական մալուխների հին օրերին:

## Տես նաև
*Արժույթ,
*Փոխարժեք,
*Արագ վճարային համակարգ,
*Բանելկո (Էլեկտրոնային բանկ),
*Բանկոմատ (միջբանկային ցանց):

## Ծանոթագրություններ

Կատեգորիա:Արտարժույթի շուկա
Յութա Բոռնեման

**Յութա Հիլդե Էլիզաբեթ Յոզեֆա Բոռնեման** (գերմաներեն՝ Jutta Hilde Elisabeth Josefa Bornemann. ), ավստրիացի դերասանուհի և սցենարիստ. Որպես դերասանուհի՝ նա 1950-ական թվականներին դերակատարումներով հանդես է եկել «Վարդեր հարավից» (1954) և «Կապրունի երգը» (1955)և այլ ֆիլմերում, որպես սցենարիստ՝ մասնակցել է այնպիսի հայտնի ֆիլմերի սցենարների ստեղծմանն ու մշակմանը, ինչպիսիք են «Կայսերական վալսը» (1953) և «Կայսերական պարահանդեսը» (1956):

Հիշարժան են նաև Բոռնեմանի դերասանական ու սցենարիստական աշխատանքը «Հանքագործը» ֆիլմում (1952), որը Կարլ Ցելլերի համանուն օպերետի վերամշակումն է, նրա ներդրած ավանդը «Փնտրվում է իդեալական կին» (1952) երաժշտական ​​ֆիլմի և Verliebte Leute (Սիրող զույգեր) ֆիլմի (1954) սցենարների ստեղծման գործում:

## Ֆիլմագրություն
### Սցենարիստ
* *Der Obersteiger / Գլխավոր հանքագործը* (1952)
* *Ideale Frau gesucht / Փնտրվում է իդեալական կին* (1952)
* *Kaiserwalzer / Կայսերական վալս* (1953)
* *Wetterleuchten am Dachstein / Մռայլ ամպեր Դախշտայնի վրա* (1953)
* *Verliebte Leute / Սիրող զույգեր* (1954)
* *Kaiserball / Կայսերական պարահանդես* (1956)

### Դերասանուհի
* *Das Tor zum Frieden / Խաղաղության դարպասը* (1951)
* *Rosen aus dem Süden / Վարդեր հարավից* (1954)
* *Das Lied von Kaprun / Կապրունի երգը* (1955)
* *Dort in der Wachau / Չորս աղջիկ Վախաուից* (1957)

## Ծանոթագրություններ

## Արտաքին հղումներ
*

Կատեգորիա:Ավստրիացի կինոդերասանուհիներ
Կատեգորիա:Ավստրիացի սցենարիստներ
Կատեգորիա:Սցենարիստներ
Դորինյա Դյուվալ

**Դորինյա Դյուվալ** (, ),  բրազիլացի դերասանուհի, երգչուհի և նկարչուհի։ Հայտնի է դարձել է Բրազիլիայում հայտնի հեռուստասերիալներում մարմնավորած կերպարներով, ինչպես նաև իր երրորդ ամուսնուն սպանելու աղմկահարույց պատմությամբ։

## Կենսագրություն
Դորա Տեյշեյրան ծնվել է 1929 թվականի հունվարի 21-ին Բրազիլիայի Սան Պաուլու քաղաքում։ Դեռահաս տարիքում միացել է Կառլոս Լիսբոայի պարային խմբին և հանդես եկել Սան Պաուլու նահանգի խաղատներում։ Նա նվագել է մարակա, որի շնորհիվ ստացել է «Dorah Maraca» մականունը։ Նրա աչքերի բնորոշ ձևի պատճառով նրան անվանում էին նաև «Chininha»։ Դորային նկատել են դերասաններ Մարիա Իրման և Խուան Դանիելը՝ ռեժիսոր Դանիել Ֆիլիոյի ծնողները, և այդտեղից էլ սկսել է իր կարիերան վարիետեում։ 

2006 թվականին հանդես է եկել «Belíssima» հեռուստասերիալում՝ հիշելով իր տարիները վարիետեում։

Դյուվալը իր կարիերան սկսել է ռադիոընկերությունում։ Նա մասնակցել է ռադիոհաղորդումներին, որից հետոանցել է հեռուստատեսություն։ 1957 թվականից մինչև 1959 թվականը նկարահանվել է Rede Tupi-ի «TV de Comédia» հաղորդաշարում։ Աշխատել է նաև TV Rio և TV Excelsior հեռուստաընկերություններում։ 1969 թվականին սկսել է աշխատել TV Globo-ում՝ խաղալով «Verão Vermelho» հեռուստասերիալում։ 1970-ականների սկզբին նկարահանվել է մի շարք հաջողված հեռուստանովելներում՝ «Irmãos Coragem» (1970), «Minha Doce Namorada» (1970) և «Selva de Pedra» (1972)։ 1973 թվականին հանդես է եկել «O Bem-Amado» հեռուստանովելում, որը եղել է Բրազիլիայում առաջին գունավոր հեռուստանովելը։ 1977 թվականին մարմնավորել է Կուկայի դերը մանկական «Sítio do Picapau Amarelo» սերիալում։ Նկարահանվել է նաև ֆիլմերում, այդ թվում՝ «Veneno» (1952) և «As Aventuras de Pedro Malasartes» (1960)։

## Անձնական կյանք և ամուսնու սպանություն
Դորինյա Դյուվալն ամուսնացած է եղել երեք անգամ։ Առաջին ամուսինը եղել է ռեժիսոր Մարիո Պոմպոնետո Ժունիորը, որից 1965 թվականին դուստր է ունեցել։ Երկրորդ ամուսնությունը եղել է Լաս Վեգասում՝ ռեժիսոր Դանիել Ֆիլյոյի հետ։ Երրորդ ամուսինը՝ պրոդյուսեր Պաուլու Սերժիու Գարսիա Ալկանտարան, իրենից 16 տարի երիտասարդ։ 1980 թվականին՝ երկարատև վիրավորանքներից ու նվաստացումներից հետո, Դյուվալը սպանել է նրան՝ կրակելով երեք անգամ։ Սկզբում դատապարտվել է 18 տարվա ազատազրկման, սակայն պատժաչափը հետագայում կրճատվել է մինչև 6 տարի։

Ազատազրկումից հետո որոշել է չվերադառնալ դերասանական կարիերային։ 2002 թվականին հրատարակել է իր ինքնակենսագրությունը՝ «Em Busca da Luz» («Լույսի որոնումներում») վերնագրով, որտեղ պատմել է 15 տարեկանում բռնաբարության ենթարկվելու, աբորտի, սեքսուալ շահագործման, ինքնասպանության փորձի և ամուսնու սպանության հանգամանքների մասին։ 2006 թվականին հայտնվել է «Belíssima» հեռուստանովելի եզրափակիչ դրվագում։

Դորինյա Դյուվալը մահացել է 2025 թվականի մայիսի 21-ին, 96 տարեկան հասակում.։

## Ծանոթագրություններ

## Արտաքին հղումներ
* Dorinha Duval на IMDb

Կատեգորիա:20-րդ դարի դերասանուհիներ
Կատեգորիա:Բրազիլացի արվեստագետներ
Կատեգորիա:Բրազիլացի դերասանուհիներ
Կատեգորիա:Բրազիլացի նկարչուհիներ
Կատեգորիա:Դերասանուհիներ այբբենական կարգով
Ֆրիդլ Չեպա

**Ֆրիդլ Չեպա** (Friedl Czepa. ), թատրոնի, կինոյի և հեռուստատեսության ավստրիացի դերասանուհի։ Կինոյում իր նորամուտը կատարել է 1935 թվականին: Կարիերայի ընթացքում նկարահանվել է շուրջ երեսուն կինո և հեռուստատեսային ներկայացումներում։ Նա Օսկար Սիմայի, Ֆրեդ Հենինգսի և Լենի Ռիֆենշտալի պես եղել է նացիստական ​​կուսակցության համակիր ու ակտիվ հետևորդ։ 1940-1945 թվականներին Վիեննայի Շտադտեատրոնի տնօրենն էր։ 1944 թվականին ընդգրկվել է ռայխի հանրային լուսավորության և քարոզչության նախարարության կազմած՝ Աստծո կողմից օրհնվածների ցուցակում: Նացիստական ​​կուսակցության հետ ունեցած կապերի պատճառով Երկրորդ համաշխարհային պատերազմից հետո Ֆրիդլին արգելվել է դերասանական գործունեություն ծավալել, սակայն նա աստիճանաբար վերսկսել է իր կարիերան, թատերասերների ջերմ ընդունելությանն արժանացել Մյունխենում, Վիեննայում, Բեռլինում:

Ֆրիդլն ամուսնացել է երեք անգամ՝ ռենտգենոլոգ Ալոիս Չեպայի, ռեժիսոր  Հանս Շոտ-Շյոբինգերի, դերասան Ռոլֆ Վանկայի հետ։

## Ընտրված ֆիլմագրություն
* *Episode / Դրվագ* (1935)
* *Blumen aus Nizza / «Ծաղիկներ Նիսից»* (1936)
* *Thank You, Madame* / Շնորհակալություն, տիկին (1936)
* *Die Fledermaus / Ֆլեդերմաուսը* (1937)
* *Ich möcht’ so gern mit Dir allein sein (Millionäre) / Միլիոնատերը* (1937)
* *Unsterblicher Walzer / Անմահ վալս* (1939)
* *Anuschka* (1942)
* *Vienna Waltzes / Վիեննական վալս* (1951)
* *Knall and Fall as Imposters / Նոլը և Ֆոլը՝ խաբեբաներ* (1952)
* *Irene in Trouble / Իրենը դժվարությունների մեջ* (1953)
* *Her Corporal / Նրա կապրալը* (1956)
* *Die unvollkommene Ehe / Անհայտ Էհեն* (1959)
* *Kein Mann zum Heiraten / Ամուսնանալու համար մարդ չկա* (1959)
* * Gitarren klingen leise durch die Nacht / Կիթառները մեղմ հնչում են գիշերով* (1960)

## Ծանոթագրություններ

## Գրականություն
* Kay Weniger: *Das große Personenlexikon des Films. Zweiter Band C-F*, Schwarzkopf & Schwarzkopf Verlag, Berlin 2001, ISBN 3-89602-340-3
* Ilse Korotin (Hrsg.): *biografıA. Lexikon österreichischer Frauen.* Band 1: *A–H.* Böhlau, Wien/Köln/Weimar 2016, ISBN 978-3-205-79590-2, S. 538 (Online ).

## Արտաքին հղումներ

*Biografie mit Foto

Կատեգորիա:Ավստրիացի կինոդերասանուհիներ
Կատեգորիա:Թատրոնի դերասաններ
Կատեգորիա:Ավստրիացի դերասանուհիներ